Nintendo 3DS

**Nintendo 3DS**&nbsp;— партатыўная гульнявая сістэма восьмага пакалення, распрацаваная Nintendo. Гэта аўтостэрэаскапічны прыбор, гэта значыць ён здольны выдаваць стэрэаскапічныя 3D-эфекты без выкарыстання 3D-акуляраў або іншых аксесуараў. Кансоль з’яўляецца наступнікам Nintendo DS, мае зваротную сумяшчальнасць з гульнямі для Nintendo DS і Nintendo DSi. Nintendo 3DS выйшла 26 лютага 2011.

## Характарыстыкі 
Кансоль мае выгляд кніжачкі з двума экранамі і элементамі кіравання на ніжняй палове. Памеры ў закрытым стане складаюць 7х13х2&nbsp;см. Верхні экран&nbsp;— звычайны LCD дыяганаллю 3,53 цалі, дазволам 800х240 пікселяў, які падтрымлівае 16,77&nbsp;млн колераў. Ніжні экран&nbsp;— сэнсарны LED, дыяганаллю 3,02 цалі, дазволам 320х240 пікселяў, падтрымлівае 16,77&nbsp;млн колераў. Кіраванне з яго можа адбывацца як дакрананнем пальцаў, так і спецыяльнага стылуса. Nintendo 3DS&nbsp;здольная раскрывацца на 180 градусаў.

Злева і справа ад сэнсарнага экрана размешчаны аналагавы сцік, крыжавіну, чатыры кнопкі кіравання і ўключэння/выключэння. Пад экранам знаходзяцца клавішы select / home / start.

Працу забяспечвае цэнтральны працэсар ARM11, які мае 2 ядра&nbsp;частатою 266 МГц, супрацэсара ARM9 134&nbsp;МГц і відэапрацэсар частатой 133 МГц. Аб’ём аператыўнай памяці складае 128 Мб, відэапамяці&nbsp;— 6 Мб. Унутранае сховішча інфармацыі можа змясціць 1536 Мб.

Nintendo 3DS&nbsp;мае тры камеры: 2 знешніх, 1 унутраную, здольныя здымаць фота і відэа ў асобнасці 640х480 пікселяў. Знешнія дазваляюць ствараць фота і відэа з эфектам 3D. Кансоль абсталявана датчыкам руху, гіраскопам і ўбудаваным мікрафонам. Бесправадная сувязь забяспечваецца WiFi 802.11b/g. Па баках размешчаны слот SD-карты, аўдыёраз’ём 3,5 мм jack і раздым для картрыджаў DS/3DS аб’ёмам да 2 Гб.

Верхні экран можа прайграваць трохмерную карцінку. Становішча вачэй гульца адсочваецца ўнутранай камерай, падладжваючы малюнак для камфортнага выгляду. Для рэгулявання параметру глыбіні справа ад экрана ёсць спецыяльны паўзунок.

## Версіі 
### Nintendo 3DS 
Арыгінальная Nintendo 3DS мела толькі рознакаляровыя версіі. З дня выпуску прадавалася ў двух: вадзяны блакітны (Aqua Blue) і касмічны чорны (Cosmo Black). На працягу 2011—2014 да іх дадаліся іншыя колеры і абмежаваныя партыі, аформлены ў стылі папулярных відэагульняў.

### Nintendo 3DS XL 
Запушчана 28 ліпеня 2012 і Японіі і Еўропе, 19 жніўня ў Паўночнай Амерыцы і 23 жніўня ў Аўстраліі і Новай Зеландыі, рэвізія пад назвай Nintendo 3DS XL атрымала павялічаныя габарыты (9,3x16,6x2,2 см), большыя экраны (4,88 і 4,18 цалі) і падоўжаны час работы (3,5-6,5 гадзіны супраць 3-5 у арыгінальнай кансолі) дзякуючы рэжыму энергазберажэння.

### Nintendo 2DS 
Запушчана 12 кастрычніка 2012 года па ўсім свеце, акрамя Японіі, дзе рэліз адбыўся 27 лютага 2016. У адрозненне ад Nintendo 3DS, не складваецца і не падтрымлівае трохмерны малюнак. Памеры 12,7x14,4x2,03&nbsp;см. Яе экраны і іншае апаратнае забеспячэнне такія ж, як у 3DS. Кнопкі select / start перамясцілі на правы бок ад сэнсарнага экрану.

### New Nintendo 3DS XL 
Палепшаная версія New Nintendo 3DS XL стала даступнай адначасова з New Nintendo 3DS: 11 кастрычніка 2014 у Японіі, 21 лістапада 2014 у Аўстраліі і Новай Зеландыі, і 13 лютага 2015 у Паўночнай Амерыцы і Еўропе. Адрозніваецца большымі памерамі (16x9,35x2,15 см), дыяганаллю дысплэяў (4,88 і 4,18 цалі) і ёмістнай батарэяй. Яна мае глянцавае пакрыццё, а задняя вечка замацоўваецца двума шрубамі замест простай зашчапкі.

### New Nintendo 2DS XL 
Анансавана 28 красавіка 2017 мадыфікацыя, выпушчана 28 ліпеня 2017 у Еўропе і Паўночнай Амерыцы пасля выхаду месяцам раней у Аўстраліі і Японіі. New Nintendo 2DS XL пазбаўленая падтрымкі 3D-малюнкі, адкуль і 2D у назве. У астатнім прылада аналагічны New Nintendo 3DS XL. Кансоль выпускаецца ў чорна-бірузовай гаме.

## Гульні 
Па стане на 2017 год, для Nintendo 3DS розных версій цэлым выпушчана 1120 гульняў. З іх 28 самых паспяховых, якія прадаліся накладам больш 2&nbsp;млн копій:

* Pokémon X/Y
* Mario Kart 7
* Super Mario 3D Land
* Pokemon Sun/Moon
* New Super Mario Bros. 2
* Pokemon Omega Ruby/Alpha Saphire
* Animal Crossing: New Leaf
* Super Smash Bros. for Nintendo 3DS
* Luigi's Mansion: Dark Moon
* Tomodachi Life
* The Legend of Zelda: Ocarina of Time
* Nintendogs + Cats
* Monster Hunter 4
* Monster Hunter 4 Ultimate
* Monster Hunter X
* Yo-Kai Watch 2: Ganzo/Honke
* Animal Crossing: Happy Home Designer
* The Legend of Zelda: A Link Between Worlds
* Monster Hunter Tri
* Yokai Watch 2 Shinuchi
* Yokai Watch
* The Legend of Zelda: Majora's Mask 3D
* Paper Mario: Sticker Star
* Yokai Watch Busters
* Super Mario Maker
* Mario Party: Island Tour
* Mario & Luigi: Dream Team
* Fire Emblem: Awakening

## Спасылкі 
* Афіцыйны вэб-сайт

Катэгорыя:Nintendo
Катэгорыя:Гульнявыя прыстаўкі
Катэгорыя:Партатыўныя гульнявыя сістэмы